<classify> MUNICH, UJERUMANI KIUNGO wa kati wa timu ya taifa ya Ujerumani, Toni Kroos, amesema timu hiyohaina nafasi kubwa ya kutwaa ubingwa wa Kombe la Euro 2020. Mchezaji huyo ambaye anakipiga katika klabu ya Real Madrid, amedai uwepo wawachezaji wengi chipukizi unawatoa kwenye nafasi hiyo kwa kuwa wengi wao hawanauzoefu mkubwa jambo ambalo litakuwa gumu kwao. Tayari wababe hao wa soka wamefanikiwa kufuzu kushiriki michuano hiyo baadaya ushindi wa mwishoni mwa wiki iliopita wa mabao 4-0 dhidi ya Belarus huko Monchengladbach. Kocha wa timu hiyo Joachim Low, amekuwa akiwapa nafasi wachezaji vijanakutokana na wakongwe kufanya vibaya kwenye michuano ya Kombe la Dunia mwaka 2018,lakini Kroos ni mmoja kati ya wachezaji wakongwe waliobaki kwenye kikosi hicho,hivyo mchezaji huyo anaamini wana kazi kubwa ya kufanya. Ukweli ni kwamba wachezaji wengi wa kikosi cha sasa hawana uzoefu namichuano hiyo ya Euro, lakini siku zinavyozidi kwenda kuna mabadilikoyanaonekana. Kabla ya kuanza kwa michuano hiyo tutajua nini cha kufanya kutoka na viletutakavyokuwa, lakini kwa sasa siwezi kuhesabu kuwa sisi ni miongoni mwa timuzenye nafasi ya kutwaa ubingwa, lakini hiyo haimaanishi kuwa hatuwezi kuchukuwaubingwa, alisema mchezaji huyo. Kwa upande mwingine beki wa kati wa timu hiyo Matthias Ginter, alifanikiwa kupachikabao moja kwenye ushindi huo na kuwa bao lake la kwanza tangu aanze kuitumikiatimu hiyo mwaka 2014 huku akiwa amecheza jumla ya michezo 29. Kufunga bao nikiwa kama beki wa kati ndani ya taifa langu ni jambo lakujivunia, hii imenionesha kuwa hakuna kinachoshindikana baada ya kuchezamichezo 29, lakini kumbe tatizo ni muda, alisema beki huyo.  <topic>: MICHEZO 